### ΟΜΗΡΟΥ ΟΔΥΣΣΕΙΑ

### Ραψωδία ω

**Στόχοι**: οι μαθητές:

* να κατανοήσουν το περιεχόμενο της περίληψης
* να κατανοήσουν την εξέλιξη της πλοκής του μύθου
* να ανακαλέσουν στη μνήμη τους την πρώτη *Νέκυια*, ραψωδία λ
* να διακρίνουν τα τρία επίπεδα της δράσης των ηρώων στη ραψωδία
* να γνωρίσουν τη μορφή του Λαέρτη και να παρακολουθήσουν, έστω και συνοπτικά, τη διαδικασία αναγνωρισμού Οδυσσέα - Λαέρτη
* να αντιληφθούν τον κίνδυνο εμφύλιας διαμάχης που απειλεί την Ιθάκη και τη σωτήρια επέμβαση των θεών
* να συνειδητοποιήσουν τη λύση του έργου με την αποκατάσταση της πολιτικής και ηθικής τάξης στην Ιθάκη.

### [Συνοπτική θεώρηση]

**• Ανάγνωση της περίληψης.**

**• Επισήμανση του χρόνου δράσης της *Οδύσσειας* → 41η μέρα /** τελευταία μέρα της *Οδύσσειας*.

**• Επισήμανση των κύριων σημείων που βοηθούν στην εξέλιξη του μύθου.** (η δράση των ηρώων κινείται και στα τρία επίπεδα: α) θεϊκό - ουρανός / Όλυμπος, β) ανθρώπινο - γη, γ) των νεκρών - Άδης – ο Eρμής οδηγεί τις ψυχές των μνηστήρων στον Άδη / δεύτερη, μικρή Νέκυια – η ψυχή του μνηστήρα Aμφιμέδοντα διηγείται στην ψυχή του Aγαμέμνονα όλα τα γεγονότα από τον δόλο της Πηνελόπης με το υφαντό μέχρι τον αγώνα τόξου και τον θάνατό τους / επανάληψη θεμάτων / στίχων → προφορικότητα του έπους – ο Aγαμέμνονας προβλέπει ότι η Πηνελόπη θα γίνει τραγούδι αθάνατο / προϊδεασμός / αξία του έπους – παράλληλα, στον επάνω κόσμο, ο Oδυσσέας με τον Tηλέμαχο και τους δύο βοσκούς πηγαίνουν στο αγρόκτημα του Λαέρτη – οι τρεις τελευταίοι κατευθύνονται προς την αγροικία, ενώ ο Οδυσσέας αναζητά τον Λαέρτη στο περιβόλι → διαδικασία αναγνωρισμού: απομόνωση των δύο προσώπων / συζήτηση: πλαστή ιστορία, σημάδια / αναγνωρισμός πατέρα - γιου / έκφραση συναισθημάτων – μετά συγκεντρώνονται όλοι στην αγροικία, όπου έρχονται για ενίσχυση ο σύζυγος της γερόντισσας που φρόντιζε τον Λαέρτη, με τους έξι γιους τους – πίσω στην πόλη, έχει διαδοθεί το φονικό και οι συγγενείς των μνηστήρων θρηνούν και κηδεύουν τους γιους τους / σημασία ταφής για την ψυχή του νεκρού – έπειτα συγκεντρώνονται στην αγορά, όπου αρκετοί από αυτούς με αρχηγό τον Ευπείθη, πατέρα του αρχηγού των μνηστήρων Aντίνοου / αντιστοιχία / ισχύς του συγκεκριμένου οίκου ευγενών, ετοιμάζονται για εκδίκηση / κρίσιμο σημείο / απειλείται εμφύλια διαμάχη – την ίδια ώρα στον Όλυμπο, η Aθηνά θέτει το πρόβλημα της σύγκρουσης των Iθακησίων με τον Oδυσσέα / αγάπη και εύνοια της Αθηνάς προς τον Οδυσσέα / ανθρωπομορφισμός – με εξουσιοδότηση του Δία, η Αθηνά κατεβαίνει στην Iθάκη με τη μορφή του Μέντορα, και συμφιλιώνει τους αντιπάλους, επικυρώνοντας τη βασιλεία του Oδυσσέα / αποκατάσταση της βασιλείας / καθοριστική η συμβολή των θεών στη λύση του έπους)

**• Ανακεφαλαίωση** της ραψωδίας **ω** → βλ. σ. 162 σχολ. εγχ.

### Εργασίες:

1) Σε ποια επίπεδα κινείται η δράση των ηρώων στη ραψωδία ω; Να αναφέρετε με τίτλους τα κυριότερα γεγονότα σε κάθε επίπεδο.

2) Προτείνετε έναν άλλο τρόπο συμφιλίωσης των αντιμαχομένων, χωρίς την παρέμβαση των θεών.